**«Қазақстан Республикасының кейбір заңнамалық актілеріне қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл мәселелері бойынша өзгерістер мен толықтырулар енгізу туралы» Қазақстан Республикасы Заңының жобасына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **р/с №** | **Құрылымдық элемент** | **Қолданыстағы редакция** | **Ұсынылатын редакция** | **Негіздеме** |
| **«Сәйкестендiру нөмiрлерiнiң ұлттық тiзiлiмдерi туралы»**  **2007 жылғы 12 қаңтардағы Қазақстан Республикасының Заңы** | | | | |
| 1. | 11-бап  1-тармақ  3-6) тармақшасы | **11-бап. Мәлiметтер құпиясы**  1. Сәйкестендiру нөмiрлерiнiң ұлттық тiзiлiмдерiнде қамтылған, жалпыға қолжетімді болып табылатын ақпараттан басқа, мәлiметтер:  **жоқ.** | **11-бап. Мәлiметтер құпиясы**  1. Сәйкестендiру нөмiрлерiнiң ұлттық тiзiлiмдерiнде қамтылған, жалпыға қолжетімді болып табылатын ақпараттан басқа, мәлiметтер:  **3-6)**  **қаржы мониторингін жүзеге асыратын және қылмыстық жолмен алынған кірістерді заңдастыруға (жылыстатуға), терроризмді қаржыландыруға, жаппай қырып-жою қаруын таратуды қаржыландыруға қарсы іс-қимыл жөнінде өзге де шаралар қабылдайтын уәкілетті органға;** | ФАТФ-тың 24 және 25-ұсынымдарына сәйкес елдер құзыретті органдар жедел ала алатын бенефициарлық меншік және заңды тұлғалардың бақылауы (тікелей және жанама) туралы жеткілікті, нақты және уақтылы ақпараттың болуын қамтамасыз етуі тиіс.  ЭЫДҰ-ның салық базасының бұзылуына және пайданың өткізілуіне қарсы күрес қағидаттарына сәйкес юрисдикция заңды иелері (жанама және тікелей) туралы ақпаратты қоса алғанда, компаниялардың меншігі туралы ақпаратты және оған барлық құзыретті орган үшін қол жеткізуді қамтамасыз етуі тиіс.  Қазақстанда ФАТФ белгілеген барлық деректі қамтитын Бизнес-сәйкестендіру нөмірлерінің ұлттық тізілімі бар, оған қол жеткізу елдің қаржы жүйесінің ашықтығын арттырады.  Осыған байланысты құзыретті органға Бизнес-сәйкестендіру нөмірлерінің ұлттық тізіліміне қол жеткізуді қамтамасыз ету ұсынылады.  Қазіргі сәтте қаржы мониторингін жүргізу шеңберінде қаржылық мониторинг органдары қаржы мониторингі субъектілерінің клиенттер тиісті қызметтер алған кезде олардан алынған мәліметтерін басшылыққа алады.  Заң жобасы «Сәйкестендiру нөмiрлерiнiң ұлттық тiзiлiмдерi туралы» Қазақстан Республикасының Заңына Бизнес-сәйкестендiру нөмiрлерiнiң ұлттық тiзiлiмiнің деректеріне Қазақстан Республикасы Қаржылық мониторинг агенттігінің қол жеткізуін ұсыну бөлігінде толықтыруды ұсынады. |
| **«Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы**  **іс-қимыл туралы» 2009 жылғы 28 тамыздағы Қазақстан Республикасының Заңы** | | | | |
| 2. | 1-бап  3-1) тармақша  3-2) тармақша  14) тармақша | **1-бап.** Осы Заңда пайдаланылатын негізгі ұғымдар  Осы Заңда мынадай негiзгi ұғымдар пайдаланылады:  ...  3-1) заң мәселелері жөніндегі тәуелсіз маман – заң қызметтерін дербес өзі, сондай-ақ серіктес немесе заң көмегін көрсететін кәсіпкерлік субъектісімен еңбек шарты негізінде жұмыскер ретінде көрсететін жеке тұлға;  **Жоқ.**  **...**  **14)** **шетелдік жария лауазымды адам – шет мемлекеттің заң шығарушы, атқарушы, әкімшілік, сот органдарында немесе қарулы күштерінде қандай да бір лауазымды атқаратын, тағайындалатын немесе сайланатын адам;**  **шет мемлекет үшін қандай да бір жария функцияны орындайтын кез келген адам;**  **халықаралық шарттар мәртебесі бар келісімдер негізінде елдер құрған ұйымдарда басшы лауазым атқаратын адам;**  ... | **1-бап.** Осы Заңда пайдаланылатын негізгі ұғымдар  Осы Заңда мынадай негiзгi ұғымдар пайдаланылады:  **3-1) жария лауазымды адам – ол:**  **елеулі жария функциялар берілген, Қазақстан Республикасының мемлекеттік билік органдарындағы лауазымға тағайындалған (сайланған);**  **Қазақстан Республикасының мемлекеттік ұйымында немесе квазимемлекеттік сектор субъектісінде басқарушылық функцияларды орындайтын;**  **шет мемлекеттiң заң шығарушы, атқарушы, әкiмшiлiк, сот органдарына немесе қарулы күштеріне тағайындалатын немесе сайланатын, онда қандайда бiр лауазымды атқаратын;**  **шет мемлекет үшiн қандай да бiр жария функцияны орындайтын;**  **халықаралық шарттар мәртебесі бар келісімдер негізінде елдер құратын ұйымдарда басшы лауазым атқаратын адам;**  **3-2)** заң мәселелері жөніндегі тәуелсіз маман – заң қызметтерін дербес те, серіктес немесе заң көмегін көрсететін кәсіпкерлік субъектісімен еңбек шарты негізінде жұмыскер ретінде де көрсететін жеке тұлға;  …  **14) алып тасталсын;** | ФАТФ-тың 12-ұсынымына сәйкес қаржы мониторингі субъектілері (бұдан әрі – ҚМС) олардың клиенттері немесе бенефициарлық меншік иелері шетелдік немесе ұлттық жария лауазымды тұлға (бұдан әрі – ЖЛТ) болып табылатынын айқындауға және оларға және олардың отбасы мүшелеріне және жақын туыстарына қатысты клиенттерді тиісінше тексеру жөніндегі қосымша шараларды (бұдан әрі – КТТ) жүргізуге міндетті.  ФАТФ-тың 12-ұсынымына сәйкес ҚМС:  жасалатын операцияларды қаржыландыру көзін анықтауға;  іскерлік қатынастар орнату туралы басшылықтан рұқсат алуға;  іскерлік қатынастардың терең тұрақты мониторингін жүзеге асыруға міндетті.  Қолданыстағы «Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы» Қазақстан Республикасының Заңында (бұдан әрі – КЖ/ТҚҚ туралы Заң) шетелдік ЖЛТ-ға қатысты ғана КТТ-ның қосымша шараларын қабылдау талабы белгіленген, ұлттық ЖЛТ-ға қатысты осы норма көзделмеген, бұл ФАТФ көзқарасы тұрғысынан елеулі кемшілік болып табылады.  ФАТФ стандарттарына сәйкес ұлттық ЖЛТ-ға ел ішінде елеулі саяси функциялар сеніп тапсырылған немесе бұрын сеніп тапсырылған адамдар, мысалы, мемлекет немесе үкімет басшылары, көрнекті саясаткерлер, аға үкіметтік, сот немесе әскери қызметкерлер, мемлекеттік корпорациялардың аға басшылары, саяси партиялардың көрнекті қайраткерлері жатады.  КТТ және өзге де профилактикалық іс-шаралар сыбайлас жемқор саясаткерлерге, олардың отбасы мүшелеріне немесе жақын серіктестеріне байланысты ақшаны жылыстату тәуекелін төмендету бойынша тиімді шаралар болуы мүмкін, сондай-ақ тергеп-тексерулер жүргізуге және заң бойынша қудалауды жүзеге асыруға ықпал етеді.  Бұдан басқа 2017 жылғы Стамбул сыбайлас жемқорлыққа қарсы күрес жөніндегі іс-қимыл жоспарын мониторингтеудің төртінші раундының (бұдан әрі – 2017 жылғы Стамбул жоспары) есебінде Қазақстан Республикасына ФАТФ ұсынымдарында көзделген ұлттық ЖЛТ қатысты қаржы мониторингі шараларын ұлттық заңнамаға имплементациялау ұсынылды.  Осыған байланысыт, жария лауазымды адамдар институтын қайта қарауды көздейтін және Қазақстан Республикасының жария лауазымды адамдарына да қаржы-қадағалау құралдарын белгілеуге бағытталған түзету ұсынылып отыр.  Осылайша, ұлттық жария лауазымды адамдар қаржы мониторингі субъектілерінен тиісті көрсетілетін қызметтерді алған кезде «Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы» Қазақстан Республикасының қолданыстағы Заңына (бұдан әрі - Заң) сәйкес шетелдік жария лауазымды адамдармен тең дәрежеде қосымша «клиенттерді тиісінше тексеруге» ұшырайтын болады.  Тұтастай алғанда, бастама қаржылық ашықтыққа қол жеткізуге және саяси маңызды лауазымды адамдардың сеніп тапсырылған өкілеттіктерін пайдалануына байланысты құқық бұзушылықтардың ықтимал жолын кесуге бағытталған. |
| 3. | 3-бап  1-тармақ  20) тармақша | **3-бап.** Қаржы мониторингі субъектілері 1. Осы Заңның мақсаттары үшін қаржы мониторингі субъектілеріне мыналар жатады:  ...  **20) жоқ.** | **3-бап.** Қаржы мониторингі субъектілері 1. Осы Заңның мақсаттары үшін қаржы мониторингі субъектілеріне мыналар жатады:  **20**) **цифрлық активтерді шығаруды, олардың сауда-саттығын ұйымдастыруды, сондай-ақ цифрлық активтерді ақшаға, құндылықтарға және өзге де мүлікке айырбастау жөніндегі көрсетілетін қызметтерді ұсынуды жүзеге асыратын тұлғалар** **жатады**. | ФАТФ-тың 15-ұсынымына сәйкес елдер виртуалды активтер (ПУВА) саласындағы қызметтер провайдерлерінің қызметін реттеуді, оларды лицензиялауды немесе тіркеуді, сондай-ақ көрсетілген тұлғалардың ФАТФ ұсынымдарының талаптарын сақтауын бақылауды қамтамасыз етуі тиіс.  ФАТФ ұсынымдарына сәйкес виртуалды актив (ВА) цифрлық түрде айналысқа түсетін немесе аударылатын және төлем немесе инвестициялар мақсаттары үшін пайдаланылуы мүмкін құндылықтың сандық көрінісі ретінде айқындалады. ВА фиат валюталарының, бағалы қағаздардың және басқа да қаржы активтерінің сандық көрінісін қамтымайды.  ПУВА ФАТФ ұсынымдарында қамтылмаған кез келген жеке немесе заңды тұлға ретінде айқындалады және кәсіпкерлік қызмет ретінде басқа жеке немесе заңды тұлға үшін немесе оның атынан қызметтің немесе операциялардың мынадай түрлерінің бірін немесе бірнешеуін жүзеге асырады:  1) ВА және фиат валюталары арасындағы алмасу;  2) ВА бір немесе одан да көп нысандары арасындағы алмасу;  3) ВА аудару;  4) ВА-ны немесе ВА-ға бақылауды жүзеге асыруға мүмкіндік беретін құралдарды сақтау және/немесе әкімшілендіру;  5) шығарушы тұлғаның ұсынысына және/немесе ВА-ны сатуға байланысты қаржылық қызметтерді ұсыну және осындай ұсынуға қатысу.  Бүгінгі таңда Қазақстанда 2020 жылғы 25 маусымда цифрлық технологияларды реттеу мәселелері бойынша Заң қабылданды, ол Қазақстан Республикасы мен АХҚО аумағында цифрлық активтерді шығаруға және олардың айналымына мүмкіндік береді.  Осыған байланысты цифрлық активтерді шығаруды, олардың сауда-саттығын ұйымдастыруды, сондай-ақ цифрлық активтерді ақшаға, құндылықтарға және өзге де мүлікке айырбастау жөніндегі көрсетілетін қызметтерді ұсынуды жүзеге асыратын тұлғаларды қаржы мониторингі субъектілеріне жатқызу ұсынылады.  Ұсынылып отырған бастама АЖ/ТҚҚ жүйесінің цифрлық қызметтер саласында (блокчейн технологиялар жүйесі, криптовалюта және криптобирж индустриясы және т.б.) туындайтын қатерлерге және Қазақстан Республикасының аумағы шегінде мұндай виртуалды платформаларды заңсыз пайдалануға дайындығына бағытталған.  Жоғарыда аталған тұлғаларға қаржы мониторингі субъектілері мәртебесін беру көбінесе цифрлық айла-шарғы жасау арқылы жасалатын заңсыз ақша қаражатын жылыстатуды қудалауды оңтайландыруға мүмкіндік береді.  Тұтастай алғанда, бастама көлеңкелі ортада жүзеге асырылатын цифрлық қылмысты анықтау бойынша цифрландыру саласындағы мемлекеттік органдар мен жеке кәсіпкерлік субъектілерінің өзара іс-қимылын көздейді. |
| 4. | 5-бап.  5-тармақтың үшінші және төртінші бөлігі | **5-бап.**  Қаржы мониторингі субъектілерінің клиенттерін тиісінше тексеруі …  5. …  Клиенттер (олардың өкілдері) қаржы мониторингі субъектілеріне бенефициарлық меншік иелері туралы ақпаратты қоса алғанда, олардың осы Заңда көзделген міндеттерді орындауы үшін қажетті ақпарат пен құжаттарды беруге міндетті. | **5-бап.**  Қаржы мониторингі субъектілерінің клиенттерін тиісінше тексеруі ...  5. ...  Клиенттер (олардың өкілдері) қаржы мониторингі субъектілеріне, бенефициарлық меншік иелері туралы ақпаратты қоса алғанда, осы Заңда көзделген міндеттерді олардың орындауы үшін қажетті ақпаратты және құжаттарды беруге міндетті. **Осы Заңның 3-бабы 1-тармағының 1), 2), 3), 4), 5), 11) және 12) тармақшаларда көрсетілген қаржы мониторингі субъектілері осы бапта көзделген шараларды қабылдау кезінде қаржы мониторингі субъектілерінің Қазақстан Республикасының қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы заңнамасын сақтауын мемлекеттік бақылауды өз құзыреті шегінде жүзеге асыратын мемлекеттік органдармен келісу бойынша уәкілетті орган бекіткен нысан бойынша клиенттердің бенефициарлық меншік иелері туралы мәліметтер алуды қамтамасыз етеді.**  **Бенефициарлық меншік иелері туралы мәліметтерді клиенттер уәкілетті орган айқындаған тәртіппен қаржы мониторингі субъектісінің сұрау салуы бойынша береді.** | Халықаралық ұсынымдарды толық имплементациялау мақсатында Агенттіктің Қазақстан Республикасының Қаржы нарығын реттеу және дамыту агенттігімен және Қазақстан Республикасының Ұлттық Банкімен келісу бойынша белгілі бір қаржы мониторингі субъектілерінің (қаржы ұйымдарының) бенефициарлық меншік иелері туралы мәліметтерді беру нысандарын анықтауды көздейтін түзетулер ұсынылады.  Осы бастама жүргізілетін операциялар бойынша тікелей пайда алушыны айқындау мақсатында ұсынылатын ақпараттың толыққандылығына қол жеткізуге бағытталған. |
| 5. | 8-бап. | **8-бап.** Қаржы мониторингі субъектілерінің **шетелдік** жария лауазымды адамдарды тиісінше тексеруі  Қаржы мониторингі субъектілері осы Заңның 5-бабының 3-тармағында көзделген шаралардан басқа, **шетелдік** жария лауазымды адамдарға қатысты қосымша міндетті:  1) клиенттің **шетелдік** жария лауазымды тұлғаға, оның отбасы мүшелеріне және жақын туыстарына жататынын және (немесе) қатыстылығын тексеруді жүзеге асыру;  2) осы **шетелдік** жария лауазымды адамның Қылмыстық жолмен алынған кірістерді заңдастыру (жылыстату) және терроризмді қаржыландыру жағдайларына оның қатыстылығына қатысты беделін бағалауды жүзеге асыру;  ...  **2-тармақ жоқ.** | **8-бап.** Қаржы мониторингі субъектілерінің жария лауазымды адамдарды тиісінше тексеруі  1. Қаржы мониторингі субъектілері осы Заңның 5-бабының 3-тармағында көзделген шаралардан басқа, жария лауазымды адамдарға қатысты қосымша міндетті:  1) клиенттің, олардың бенефициарлық меншік иелерінің жария лауазымды адамға, оның отбасы мүшелеріне және жақын туыстарына тиесілігін және (немесе) қатыстылығын тексеруді жүзеге асыру;  2) осы жария лауазымды адамның қылмыстық жолмен алынған кірістерді заңдастыру (жылыстату) және терроризмді қаржыландыру жағдайларына оның қатыстылығына қатысты беделін бағалауды жүзеге асыру;  ...  2. **Осы Заңның 1-бабы 3-1) тармақшасының төртінші, бесінші және алтыншы абзацтарында көзделген адамдарды қоспағанда, жария лауазымды адамдардың тізбесін Қазақстан Республикасының Президенті бекітеді.** | 2-позицияға сәйкес келтіру.  Мемлекеттік билік органдарындағы лауазымдарға тағайындалған және мемлекеттік ұйымдарда немесе квазимемлекеттік сектор субъектілерінде басқарушылық функцияларды орындайтын жария лауазымды адамдардың тізбесін бекіту жөніндегі құзыретті Қазақстан Республикасының Президентіне бекітіп беру ұсынылады. |
| 6. | 11-бап.  3-2-тармақтың  үшінші абзацы | **11-бап.** Қаржы мониторингі субъектілерінің ішкі бақылауды жүргізуі  …  3-2. Қаржы мониторингі субъектілерінің түрлері бойынша Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл жасау мақсатында ішкі бақылау қағидаларына қойылатын талаптар белгіленеді:  …  уәкілетті орган және тиісті мемлекеттік орган 1) тармақшаларда көзделген (қызметін Қазақстан Республикасы Ұлттық Банкінің қолма-қол шетел валютасымен айырбастау операцияларына лицензиясы негізінде айырбастау пункттері арқылы ғана жүзеге асыратын заңды тұлғалар және банкноттарды, монеталарды және құндылықтарды инкассациялау айрықша қызметі болып табылатын заңды тұлғалар бөлігінде) қаржы мониторингі субъектілері үшін), 6), 9), 10) және осы Заңның 3-бабы 1-тармағының 12) тармақшасы, сондай-ақ тауар биржаларының; … | **11-бап.** Қаржы мониторингі субъектілерінің ішкі бақылауды жүргізуі  …  3-2. Қаржы мониторингі субъектілерінің түрлері бойынша Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл жасау мақсатында ішкі бақылау қағидаларына қойылатын талаптар белгіленеді:  …  уәкілетті орган және тиісті мемлекеттік орган 1) тармақшаларда көзделген (қызметін Қазақстан Республикасы Ұлттық Банкінің қолма-қол шетел валютасымен айырбастау операцияларына лицензиясы негізінде айырбастау пункттері арқылы ғана жүзеге асыратын заңды тұлғалар және банкноттарды, монеталарды және құндылықтарды инкассациялау айрықша қызметі болып табылатын заңды тұлғалар бөлігінде) қаржы мониторингі субъектілері үшін), 6), 9), 10), 12) **және 20)** осы Заңның 3-бабы 1-тармағының, сондай-ақ тауар биржаларының;  … | 3-позицияға сәйкес келтіру. |
| 7. | 16-бап.  13-6) және  13-7) тармақшалар | **16-бап.** Уәкілетті органның функциялары  Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл жасау мақсатында уәкілетті орган:  1) осы Заңға сәйкес қаржы мониторингіне жататын ақшамен және (немесе) өзге мүлікпен операциялар туралы ақпаратты жинауды және өңдеуді жүзеге асырады;  …  **Жоқ.** | **16-бап.** Уәкілетті органның функциялары  Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл жасау мақсатында уәкілетті орган:  1) осы Заңға сәйкес қаржы мониторингіне жататын ақшамен және (немесе) өзге мүлікпен операциялар туралы ақпаратты жинауды және өңдеуді жүзеге асырады;  …  **13-6) қаржы мониторингі субъектілері үшін олардың қызметінің ерекшеліктері мен өзіндік ерекшелігін ескере отырып нұсқаулықтар, әдістемелік ұсынымдар әзірлейді және бекітеді;**  **13-7) Қазақстан Республикасының Президенті бекітетін осы Заңның 1-бабы 3-1) тармақшасының төртінші, бесінші және алтыншы абзацтарында көзделген адамдарды қоспағанда, жария лауазымды адамдардың тізбесіне кіретін жария лауазымды адамдардың тізімін жүргізеді;** | 34-ұсыным талаптарына сәйкес қадағалау органдары мен өзін-өзі реттейтін ұйымдар мониторинг субъектілеріне күдікті операцияларды анықтау бөлігінде ақшаны жылыстатуға және терроризмді қаржыландыруға қарсы іс-қимыл жөніндегі шараларды қолдануға көмектесетін басшылық қағидаттарды әзірлеуі және кері байланысты қамтамасыз етуі тиіс.  Ұсынылып отырған норма реттеуші мемлекеттік органдарға, сондай-ақ уәкілетті органға осы алаңды пайдалану арқылы қашықтықтан тексеру жүргізуге және өзара іс-қимылдың тиімділігін арттыруға, сондай-ақ қаржы мониторингі субъектілерінің анықтаған бұзушылықтарын жедел жоюға мүмкіндік береді.  2-позицияға сәйкес келтіру.  Қазақстан Республикасы Президентінің жария лауазымды адамдар тізбесін бекітуі бойынша ұсынылып отырған нормаға байланысты дербес тізімнің жаңартылып отырылуын қолдау қажеттігі туындайды.  Тиісті функцияны уәкілетті органға бекітіп беру ұсынылады. |
| 8. | 18-бап.  2-тармақтың  1) тармақшасы | **18-бап.** Уәкілетті органның Қазақстан Республикасының мемлекеттік органдарымен өзара іс-қимылы 2. Қазақстан Республикасының мемлекеттік органдары: 1) дербес анықтаған кезде күдікті операциялар туралы, оның ішінде нарық бағаларынан көпе-көрінеу алшақ бағаларымен тауарлар (жұмыстар, көрсетілген қызметтер) экспорты (импорты) бойынша мәмілелер туралы уәкілетті органға хабарлауға; | **18-бап.** Уәкілетті органның Қазақстан Республикасының мемлекеттік органдарымен өзара іс-қимылы 2. Қазақстан Республикасының мемлекеттік органдары:  1) дербес анықтаған кезде күдікті операциялар туралы, оның ішінде **жеке және заңды тұлғалардың осы операцияларда пайдаланылатын деректемелерін көрсете отырып,** нарық бағаларынан айқын ерешеленетін бағалары бар тауарлар (жұмыстар, көрсетілген қызметтер) экспорты (импорты) бойынша мәмілелер туралы уәкілетті органға хабарлауға; | Түзету уәкілетті органды күдікті операциялар туралы неғұрлым толық хабардар етуге мүмкіндік береді. |
| 9. | 18-бап.  3-тармақтың  бірінші абзацы | **18-бап.** Уәкілетті органның Қазақстан Республикасының мемлекеттік органдарымен өзара іс-қимылы …  3. Құқық қорғау және арнаулы мемлекеттік органдар қаржы мониторингіне жататын операция туралы мәліметтер мен ақпаратты беру туралы сұрау салуды уәкілетті органға жіберуді Қазақстан Республикасы Бас Прокурорының және оның орынбасарларының санкциясымен жүзеге асырады.  ...  Қаржы мониторингіне жататын операциялар туралы мәліметтер мен ақпарат сыртқы барлау саласындағы уәкілетті органның, Қазақстан Республикасы Бас прокуратурасының және уәкілетті органның бірлескен нормативтік құқықтық актісінде айқындалатын тәртіппен сыртқы барлау саласындағы уәкілетті органға беріледі.  **Жоқ.** ... | **18-бап.** Уәкілетті органның Қазақстан Республикасының мемлекеттік органдарымен өзара іс-қимылы …  3. Құқық қорғау және арнаулы мемлекеттік органдардың қаржы мониторингіне жататын операция туралы мәліметтер мен ақпаратты беру туралы сұрау салуларын уәкілетті органға жіберуі Қазақстан Республикасы Бас Прокурорының **немесе** оның орынбасарларының санкциясымен жүзеге асырылады.  **Жалпыға қолжетімді болып табылатын ақпараттан басқа, уәкілетті органның сәйкестендіру нөмірлерінің ұлттық тізілімдерінде қамтылған мәліметтерді алуы осы баптың 2-тармағының 3) тармақшасында көзделген тәртіп ескеріле отырып жүзеге асырылады.** | Бұл түзету Қазақстан Республикасының құқық қорғау және арнаулы мемлекеттік органдарының санкциялық сұрау салуын келісу рәсімдерін оңайлату үшін ұсынылады.  1-позицияға сәйкес келтіру. |
| **«Рұқсаттар және хабарламалар туралы»**  **2014 жылғы 16 мамырдағы Қазақстан Республикасының Заңы** | | | | |
| 10. | 3-қосымша  …  62-тармақ | **Жоқ.** | **62.**  **Цифрлық активтерді шығару, олардың сауда-саттығын ұйымдастыру, сондай-ақ цифрлық активтерді ақшаға, құндылықтарға және өзге де мүлікке айырбастау жөніндегі көрсетілетін қызметтерді ұсыну жөніндегі қызметтің басталғаны немесе тоқтатылғаны туралы хабарлама.** | Бұл түзету цифрлық активтерді шығаруды, олардың сауда-саттығын ұйымдастыруды, сондай-ақ цифрлық активтерді ақшаға, құндылықтарға және өзге де мүлікке айырбастау жөніндегі көрсетілетін қызметтерді ұсынуды жүзеге асыратын тұлғаларға мемлекеттік бақылауды қамтамасыз етуге бағытталған.  «Ақпараттандыру туралы» 2015 жылғы 24 қарашадағы № 418 Қазақстан Республикасы Заңының 1 – бабының 55-1) тармақшасына сәйкес цифрлық актив-криптография және компьютерлік есептеулер құралдарын қолдана отырып, электрондық-цифрлық нысанда құрылған, қаржы құралы болып табылмайтын мүлік, сондай-ақ мүліктік құқықтарды куәландырудың электрондық-цифрлық нысаны.  Көрсетілген Заң Қазақстан Республикасының аумағында ақпараттандыру объектілерін құру, дамыту және пайдалану кезінде, сондай-ақ ақпараттық-коммуникациялық технологиялар саласын дамытуды мемлекеттік қолдау кезінде мемлекеттік органдар, жеке және заңды тұлғалар арасында туындайтын ақпараттандыру саласындағы қоғамдық қатынастарды реттейді.  Осылайша мемлекеттік бақылауды Қазақстан Республикасы Цифрлық даму және аэроғарыш өнеркәсібі министрлігінің Ақпараттық қауіпсіздік комитетіне жүктеу ұсынылады. |
| **«Ақпараттандыру туралы»** **2015 жылғы 24 қарашадағы Қазақстан Республикасының Заңы** | | | | |
| 11. | 7-бап  59-2) және  59-3) тармақшалары | **7-бап. Уәкiлеттi органның құзыретi**  Уәкілетті орган:  … **Жоқ** | **7-бап. Уәкiлеттi органның құзыретi**  Уәкілетті орган:  …  **59-2) «Рұқсаттар және хабарламалар туралы» Қазақстан Республикасының Заңына сәйкес цифрлық активтерді шығаруды, олардың сауда-саттығын ұйымдастыруды, сондай-ақ цифрлық активтерді ақшаға, құндылықтарға және өзге де мүлікке айырбастау жөніндегі көрсетілетін қызметтерді ұсынуды жүзеге асыратын тұлғалардың мемлекеттік электрондық тізілімін жүргізеді;**  **59-3) «Рұқсаттар және хабарламалар туралы» Қазақстан Республикасының Заңына сәйкес**  **цифрлық активтерді шығаруды, олардың сауда-саттығын ұйымдастыруды, сондай-ақ цифрлық активтерді ақшаға, құндылықтарға және өзге де мүлікке айырбастау жөніндегі көрсетілетін қызметтерді ұсынуды жүзеге асыратын тұлғалардан хабарламалар қабылдауды жүзеге асырады;** | 3-позицияға сәйкес келтіру. |

|  |  |
| --- | --- |
| **Қазақстан Республикасы**  **Парламентінің депутаттары** | **С.А. Симонов**  **А.В. Бойчин**  **А.М. Жамалов**  **А.И. Лукин**  **Н.Н. Қылышбаев**  **О.В. Перепечина**  **И.В. Смирнова** |